**OSNOVNA ŠKOLA KARLOBAG**

V. Nazora 11, KARLOBAG

Broj RKDP: 8787

Matični broj škole: 3318818

OIB škole: 40367998243

Razina: 31

Šifra djelatnosti: 8520

**OBRAZLOŽENJE I. IZMJENA I DOPUNA FINANCIJSKOG PLANA**

**ZA 2018. GODINU**

Budući da su od usvajanja Financijskog plana za 2018. godinu nastale promjene koje nisu bile poznate u vrijeme usvajanja, a koje se odražavaju na prihodovnu i rashodovnu stranu Plana pokazalo se nužnim da se I. Izmjenama i dopunama plana izvrši ponovno uravnoteženje.

Zakonom o proračunu (NN br. 87/08, 136/15, 15/15-pročišćeni tekst) utvrđeno je da proračun mora biti usklađen tako da ukupni prihodi i primici pokrivaju ukupne rashode i izdatke. Ako se tijekom proračunske godine zbog izvanrednih nepredviđenih okolnosti, povećaju rashodi i izdaci odnosno smanje prihodi i primici, financijski plan se mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje se provodi tijekom proračunske godine izmjenama i dopunama proračuna prema postupku za donošenje financijskog plana.

I. izmjenama i dopunama financijskog plana Osnovne škole Karlobag za 2018. godinu povećavaju se ukupni planirani prihodi i rashodi za 6.250 kn (s 2.581.262 kn na 2.587.512 kn) u odnosu na početni plan.

I. izmjene i dopune financijskog plana usuglašene su s osnivačem Ličko – senjskom županijom. Smanjeni su prihodi koje ostvarujemo od osnivača Ličko-senjske županije za financiranje rashoda za nefinancijsku imovinu u iznosu 71.850 kn za projekt uređenja školskog igrališta i nabave računalne opreme dok su povećani prihodi za financiranje rashoda poslovanja u iznosu 22.197 kn koji se odnose na materijal i usluge za tekuće i investicijsko odražavanje, te je izvršena bolja preraspodjela rashoda unutar skupina rashoda.

Isto tako smanjeni su i prihodi i rashodi za posebne namjene u iznosu 1.500 kn koje se odnose na rashode za sufinanciranje cijene usluge za školski izlet.

Povećani su prihodi za pomoći proračunskim korisnicima iz proračuna koji im nije nadležan u ukupnom iznosu 56.053 kn. Prihod od Ministarstva znanosti i obrazovanja povećan je za iznos 64.984 kune koji se odnosi na naknade za prijevoz djelatnika na posao i s pola u iznosu 62.984 kn i za knjige za školsku knjižnicu u iznosu od 2.000 kn. Prihod koji ostvarujemo od Općine Karlobag smanjen je u ukupnom iznosu 9.000 kn tako da su povećani prihodi za rashode poslovanja u iznosu 2.050 kn, a smanjeni prihodi za nefinancijsku imovinu uglavnom za nabavu računalne opreme u iznosu 11.050 kn. Prihod koji ostvarujemo od Agencije za plaćanje u poljoprivredi, ribarstvu i ruralnom razvoju uz korištenje EU sredstava za provedbu projekta Školske sheme uvećan je za 69 kn sa 1.982 kn na 2.051 kn.

Povećani su i prihodi koji se odnose na donaciju televizije za potrebe školske knjižnice u iznosu 1.350 kn.

U Karlobagu 10.07.2018. godine.

Ravnateljica

Ana-Maria Devčić